Legislatívne uznesenie Európskeho parlamentu zo 14. marca 2007 o návrhu nariadenia Rady o obchodovaní s mäsom z hovädzieho dobytka vo veku maximálne dvanástich mesiacov (KOM(2006)0487 - C6-0330/2006 - 2006/0162(CNS))



Úradný vestník 301 E , 13/12/2007 S. 0133 - 0138



P6_TA(2007)0068 Obchodovanie s mäsom z hovädzieho dobytka vo veku maximálne dvanástich mesiacov * Legislatívne uznesenie Európskeho parlamentu zo 14. marca 2007 o návrhu nariadenia Rady o obchodovaní s mäsom z hovädzieho dobytka vo veku maximálne dvanástich mesiacov (KOM(2006)0487 — C6-0330/2006 — 2006/0162(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2006)0487) [1], - so zreteľom na článok 37 ods. 2 Zmluvy o ES, v súlade s ktorým Rada konzultovala s Európskym parlamentom (C6-0330/2006), - so zreteľom na článok 51 rokovacieho poriadku, - so zreteľom na správu Výboru pre poľnohospodárstvo a rozvoj vidieka (A6-0006/2007), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES; 3. vyzýva Radu, aby oznámila Európskemu parlamentu, ak má v úmysle odchýliť sa od ním schválenéhotextu; 4. žiada Radu o opätovnú konzultáciu, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu postúpil Rade a Komisii. TEXT PREDLOŽENÝ KOMISIOU | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 1 Odôvodnenie 5 (5) Na zlepšenie fungovania jednotného trhu je vhodné poskytnúť maximálnu transparentnosť v obchodovaní s mäsom hovädzieho dobytka vo veku maximálne dvanástich mesiacov. Umožní to zároveň zlepšenie organizácie príslušnej výroby. Preto je potrebné upresniť vo všetkých jazykoch členských štátov, aký predajný názov musí byť použitý na obchodovanie s mäsom z hovädzieho dobytka vo veku maximálne dvanástich mesiacov. Zlepší sa tak aj prístup spotrebiteľa k informáciám. | (5) Na zlepšenie fungovania jednotného trhu je vhodné poskytnúť maximálnu transparentnosť v obchodovaní s mäsom z hovädzieho dobytka vo veku maximálne dvanástich mesiacov. Umožní to zároveň zlepšenie organizácie príslušnej výroby. Preto je potrebné upresniť vo všetkých jazykoch členských štátov, aký predajný názov musí byť použitý na obchodovanie s mäsom z hovädzieho dobytka vo veku maximálne dvanástich mesiacov alebo polotovarmi z neho určenými na ľudskú spotrebu. Zlepší sa tak aj prístup spotrebiteľa k informáciám. | Pozmeňujúci a doplňujúci návrh 2 Odôvodnenie 12 (12) Je taktiež potrebné ustanoviť identifikáciu mäsa z hovädzieho dobytka vo veku maximálne dvanástich mesiacov prostredníctvom listu, v ktorom by bola upresnená príslušná kategória a označenie veku pri porážke uvedené na príslušných štítkoch. | (12) Je taktiež potrebné ustanoviť identifikáciu mäsa z hovädzieho dobytka vo veku maximálne dvanástich mesiacov prostredníctvom písmena zodpovedajúceho kategórii, do ktorej patria, uvedením predajného názvu a označením veku pri porážke, ktoré by mali byť na príslušných štítkoch. Tieto označenia by sa mali vyskytovať aj vo všetkých obchodných dokumentoch. | Pozmeňujúci a doplňujúci návrh 3 Odôvodnenie 13 (13) Prevádzkovatelia, ktorí chcú z vlastnej vôle doplniť predajné názvy uvedené v tomto nariadení o ďalšie informácie, by sa mali držať podmienky postupu uvedeného v článkoch 16 a 17 nariadenia Európskeho parlamentu a Rady (ES) č. 1760/2000 zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa a ktorým sa zrušuje nariadenie Rady (ES) č. 820/97. | (13) Prevádzkovatelia, ktorí chcú z vlastnej vôle doplniť predajné názvy uvedené v tomto nariadení o ďalšie informácie, napríklad o druhu použitého krmiva, by sa mali držať postupu uvedeného v článkoch 16 a 17 nariadenia Európskeho parlamentu a Rady (ES) č. 1760/2000 zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa a ktorým sa zrušuje nariadenie Rady (ES) č. 820/97. | Pozmeňujúci a doplňujúci návrh 4 Odôvodnenie 14 (14) V záujme zabezpečenia správneho používania informácií uvedených na štítkoch v súlade s týmto nariadením, je potrebné ustanoviť registráciu údajov, ktoré by zabezpečili pravdivosť informácií vo všetkých štádiách výroby a obchodovania. | (14) V záujme zabezpečenia správneho používania informácií uvedených na štítkoch v súlade s týmto nariadením, je potrebné ustanoviť registráciu údajov, ktoré by zabezpečili pravdivosť informácií vo všetkých štádiách výroby a obchodovania. Niektoré z týchto informácií sa však nemusia uvádzať v štádiu, keď sa výrobok dodáva konečnému spotrebiteľovi. | Pozmeňujúci a doplňujúci návrh 5 Odôvodnenie 15a (nové) | (15a) Je vhodné, aby členské štáty určili systém sankcií, ktoré sa použijú v prípade porušenia ustanovení tohto nariadenia a aby zaistili jeho uplatňovanie. Tieto sankcie by mali byť primerané, avšak dostatočne odradzujúce. Mohli by sa pohybovať od opätovného označenia alebo vrátenia výrobku až po jeho úplné zničenie. | Pozmeňujúci a doplňujúci návrh 6 Článok 1 odsek 1 pododsek 2 Uplatňuje sa na mäso z hovädzieho dobytka vo veku maximálne dvanástich mesiacov na území Spoločenstva alebo dovezeného z tretích krajín. | Uplatňuje sa na mäso z hovädzieho dobytka vo veku maximálne dvanástich mesiacov, ktorého porážka sa uskutočnila po... [2], či je mäso vyprodukované na území Spoločenstva alebo dovezené z tretích krajín. | Pozmeňujúci a doplňujúci návrh 7 Článok 1 odsek 2 2. Toto nariadenie sa uplatňuje bez toho, aby boli dotknuté ustanovenia nariadenia Rady (EHS) č. 1208/81 [3]. | 2. Toto nariadenie sa uplatňuje bez toho, aby boli dotknuté ustanovenia nariadenia Rady (ES) č. 1183/2006 z 24. júla 2006, ktorým sa určuje stupnica Spoločenstva na klasifikáciu jatočných tiel dospelého hovädzieho dobytka [4]. | Pozmeňujúci a doplňujúci návrh 8 Článok 1 odsek 3 3. Toto nariadenie sa nevzťahuje na mäso z hovädzieho dobytka vo veku maximálne dvanástich mesiacov, ktorého označenie pôvodu alebo chránené zemepisné označenie bolo zaevidované v súlade s článkom 7 nariadenia (ES) č. 510/2006. | 3. Toto nariadenie sa nevzťahuje na mäso z hovädzieho dobytka vo veku maximálne dvanástich mesiacov, ktorého označenie pôvodu alebo chránené zemepisné označenie je zaevidované v súlade s článkom 7 nariadenia (ES) č. 510/2006. | Pozmeňujúci a doplňujúci návrh 9 Článok 2 Na účely tohto nariadenia sa pod pojmom "mäso" rozumejú jatočné telá, mäso s kosťou alebo bez kosti a celé alebo porciované vnútornosti z hovädzieho mäsa vo veku maximálne dvanástich mesiacov v čerstvom, zmrazenom alebo rýchlozmrazenom stave, či už boli zabalené v priamom alebo druhom obale alebo nie. | Na účely tohto nariadenia sa pod pojmom "mäso" rozumejú jatočné telá, mäso s kosťou alebo bez kosti a celé alebo porciované vnútornosti určené na ľudskú spotrebu, získané z hovädzieho dobytka vo veku maximálne dvanástich mesiacov v čerstvom, zmrazenom alebo rýchlozmrazenom stave, či už boli zabalené v priamom alebo druhom obale alebo nie. Toto nariadenie sa tiež uplatňuje na pripravené, spracované alebo varené výrobky, ktoré obsahujú mäso. | Pozmeňujúci a doplňujúci návrh 10 Článok 3 Pri porážke prevádzkovatelia zadelia všetok hovädzí dobytok vo veku maximálne dvanástich mesiacov do jednej z kategórií definovaných v prílohe I, pričom príslušné orgány vykonajú kontrolu v zmysle článku 8 ods. 1. | Pri porážke prevádzkovatelia zadelia všetok hovädzí dobytok vo veku maximálne dvanástich mesiacov do jednej z kategórií definovaných v prílohe I, pričom príslušné orgány vykonajú kontrolu v zmysle článku 8 ods. 1. Členské štáty prijmú potrebné opatrenia, aby zabezpečili dodržiavanie tohto ustanovenia. | Pozmeňujúci a doplňujúci návrh 11 Článok 4 odsek 1 pododsek 1 1. Mäso z hovädzieho dobytka vo veku maximálne dvanástich mesiacov je v rôznych členských štátoch predávané pod predajným(i) názvom (názvami) platným(i) pre každý z daných štátov, uvedeným(i) v prílohe II. | 1. Mäso z hovädzieho dobytka vo veku maximálne dvanástich mesiacov je v rôznych členských štátoch predávané pod predajným(i) názvom (názvami) platným(i) pre každý z daných štátov, uvedeným(i) v prílohe II. Tento(tieto) názov(názvy) musí(musia) byť uvedený(é) vo všetkých obchodných dokumentoch. | Pozmeňujúci a doplňujúci návrh 12 Článok 4 odsek 2a (nový) | 2a. Toto nariadenie sa neuplatňuje na mäso z hovädzieho dobytka staršieho ako 8 mesiacov, ak sa predáva pod iným názvom ako "hovädzie mäso" (alebo pod rovnocenným pojmom pre mäso z dospelého hovädzieho dobytka v iných jazykoch Spoločenstva). | Pozmeňujúci a doplňujúci návrh 13 Článok 5 odsek 1 úvodná časť 1. Bez toho, aby bol dotknutý článok 3 ods. 1 smernice Európskeho parlamentu a Rady 2000/13/ES a články 13, 14 a 15 nariadenia (ES) č. 1760/2000 prevádzkovatelia pri každom štádiu výroby a predaja uvádzajú na štítkoch na mäse z hovädzieho dobytka vo veku maximálne dvanástich mesiacov nasledujúce informácie: | 1. Bez toho, aby bol dotknutý článok 3 ods. 1 smernice Európskeho parlamentu a Rady 2000/13/ES a články 13, 14 a 15 nariadenia (ES) č. 1760/2000 prevádzkovatelia uvádzajú na štítkoch na mäse z hovädzieho dobytka vo veku maximálne dvanástich mesiacov tieto informácie: | Pozmeňujúci a doplňujúci návrh 14 Článok 5 odsek 1 písmeno a) a)identifikačný list, v ktorom je uvedená kategória definovaná v prílohe I tohto nariadenia, | a)identifikačný list, v ktorom je uvedená kategória definovaná v prílohe I tohto nariadenia v každom štádiu výroby a obchodovania okrem štádia, keď sa výrobok dodáva konečnému spotrebiteľovi; | Pozmeňujúci a doplňujúci návrh 15 Článok 5 odsek 1 písmeno b) b)predajný názov v súlade s článkom 4 tohto nariadenia, | b)predajný názov v súlade s článkom 4 tohto nariadenia v každom štádiu výroby a obchodovania, | Pozmeňujúci a doplňujúci návrh 16 Článok 5 odsek 1a (nový) | 1a. Informácie uvedené v odseku 1 písm. a), b) a c) sa tiež uvedú vo všetkých obchodných dokumentoch. | Pozmeňujúci a doplňujúci návrh 17 Článok 5 odsek 2 pododsek 2 Môžu rozhodnúť o tom, že uvedenie informácií v súlade s ods. 1 nebude povinné, ale to len v prípade, že kupujúci bude správne informovaný. | vypúšťa sa | Pozmeňujúci a doplňujúci návrh 18 Článok 7 odsek 2 písmeno a) a)uvedenie identifikačného čísla a dátumu narodenia zvierat; | a)uvedenie identifikačného čísla a dátumu narodenia zvierat, a to výlučne na bitúnkoch; | Pozmeňujúci a doplňujúci návrh 19 Článok 8 odsek 1 1. Členské štáty určia do [ 1. júla 2007] príslušný orgán alebo orgány, ktoré budú zodpovedné za kontroly týkajúce sa uplatňovania tohto nariadenia a ktoré budú o tom podávať správy Komisii. | 1. Členské štáty určia do... [5] príslušný orgán alebo orgány zodpovedné za úradné kontroly týkajúce sa uplatňovania tohto nariadenia a informujú o tom Komisiu. | Pozmeňujúci a doplňujúci návrh 20 Článok 9a (nový) | Článok 9a Sankcie V prípade, že vykonané kontroly preukážu nedodržiavanie podmienok stanovených v tomto nariadení, členské štáty určia systém sankcií, ktoré sa uplatnia. Takéto sankcie musia byť účinné, primerané a odrádzajúce. Členské štáty ich oznámia Komisii najneskôr... [6] a v čo najkratšom čase aj všetky ich nasledujúce zmeny a doplnenia. | Pozmeňujúci a doplňujúci návrh 21 Článok 10 odsek 2 2. Zmeny a doplnenia k prílohám I a II môžu byť doložené v súlade s postupom uvedeným v článku 43 ods. 2 nariadenia (ES) č. 1254/1999. | vypúšťa sa | Pozmeňujúci a doplňujúci návrh 22 Príloha I odsek 1 bod A) A) Kategória X: hovädzí dobytok vo veku maximálne ôsmych mesiacov | A) Kategória V: hovädzí dobytok vo veku maximálne ôsmich mesiacov | List s určením kategórie: X; | Identifikačné písmeno kategórie: V; | Pozmeňujúci a doplňujúci návrh 23 Príloha I odsek 1 bod B) B)Kategória Y: hovädzí dobytok vo veku viac ako osem mesiacov maximálne však dvanásť mesiacov | B)Kategória Z: hovädzí dobytok vo veku viac ako osem mesiacov maximálne však dvanásť mesiacov | List s určením kategórie: Y. | Identifikačné písmeno kategórie: Z. | Pozmeňujúci a doplňujúci návrh 24 Príloha II bod A) úvodná časť A) Pre mäso z hovädzieho dobytka kategórie X: | A) Pre mäso z hovädzieho dobytka kategórie V: | Pozmeňujúci a doplňujúci návrh 25 Príloha II bod B) úvodná časť B) Pre mäso z hovädzieho dobytka kategórie Y: | B) Pre mäso z hovädzieho dobytka kategórie Z: | [1] Zatiaľ neuverejnené v úradnom vestníku. [**] Dátum nadobudnutia účinnosti tohto nariadenia. [3] Ú. v. ES L 123, 7.5.1981, s. 3. [4] Ú. v. EÚ L 214, 4.8.2006, s. 1. [*****] Dátum nadobudnutia účinnosti tohto nariadenia. [******] Dvanásť mesiacov odo dňa nadobudnutia účinnosti tohto nariadenia. --------------------------------------------------